ΓΡΑΠΤΗ ΕΡΩΤΗΣΗ E-2647/99

υποβολή: Armando Cossutta (GUE/NGL) προς την Επιτροπή

(12 Ιανουαρίου 2000)

Θέμα: Μειοδοτικός διαγωνισμός γιαπηρεσία που έχει ήδη καλυφθεί

Η Επιτροπή εξέδωσε πρόσφατα προκήρυξη μειοδοτικού διαγωνισμού(1) για τη δημιουργία διοργανικής βάσης ορολογίας για λογαριασμό του Κέντρου μετάφρασης του Λουξεμβούργου, η οποία πρόκειται να χρηματοδοτηθεί από τη ΓΔ Βιομηχανία (πρώην ΓΔ III) με ποσό 1,5 εκατ. ευρώ.

Τα τρία μείζοντα ευρωπαϊκά θεσμικά όργανα (Συμβούλιο, Κοινοβούλιο και Επιτροπή) διαθέτουν ήδη βάσεις ορολογίας (TIS, Ευτέρπη και Eurodicatom), οι οποίες συνδέονται μεταξύ τους ηλεκτρονικά. Στην Επιτροπήπάρχει επιπλέον διασύνδεση (γενική αναζήτηση ορολογίας), την οποία ανέπτυξε η εσωτερικήπηρεσία ορολογίας, που επιτρέπει την αναζήτηση ενός όρου με ταυτόχρονη χρησιμοποίηση των τριών βάσεων που προαναφέραμε και άλλων (JIAMCATT, FAO, ITU, κλπ), καθώς και τη χρήση των μηχανών αναζήτησης του Internet.

Από τα τεχνικά χαρακτηριστικά του διαγωνισμού δεν είναι σαφές εάν το πρόγραμμα στοχεύει στη δημιουργία μιας νέας βάσης ορολογίας ή απλώς στη δημιουργία κοινής διασύνδεσης για την πρόσβαση στις βάσεις που προαναφέραμε, με την προσθήκη μιας λειτουργίας ελέγχου και επιβεβαίωσης.

Μπορεί η Επιτροπή να μας πληροφορήσει:

1. Για ποιούς λόγους σκοπεύει να δημιουργήσει μια δομή που θα είναι παράλληλη με τις ήδηπάρχουσες;

Πώς μπορεί να είναι σύμφωνη η απόφαση αυτή με τον κανονισμό ΕΚ αριθ. 2610/95(2), που τροποποιεί τον κανονισμό ΕΚ αριθ. 9565/94(3), που προβλέπει ρητά την ανάγκη εντατικοποίησης της διοικητικής συνεργασίας μεταξύ των θεσμικών οργάνων της νωσης για λόγους εξοικονόμησης πόρων και αποφυγής περιττής εργασίας και παραλλήλων δομών;

2. Για ποιούς λόγους σκοπεύει η Επιτροπή να αναθέσει στο Κέντρο μετάφρασης την εκτέλεση και την επίβλεψη ενός τέτοιου σχεδίου, δεδομένου ότι όπως έχει δηλώσει δημοσία ο διευθυντής του το εν λόγω κέντρο δεν διαθέτει ούτε την πείρα ούτε τις ειδικές γνώσεις που είναι αναγκαίες στον τομέα της ορολογίας και της πληροφορικής;

(1) ΕΕ S 163 της της 24.8.1999.

(2) ΕΕ L 268 της 10.11.1995, σελ. 1.

(3) ΕΕ L 314 της 7.12.1994, σελ. 1.

Απάντηση του κ. Liikanen εξ ονόματος της Επιτροπής

(24 Φεβρουαρίου 2000)

Τα τρία μεγαλύτερα ευρωπαϊκά όργανα έχουν ήδη τις δικές τους βάσεις ορολογίας (TIS, Euterpe και Eurodicautom), αλλά αυτές δεν διασυνδέονται ηλεκτρονικά. Η Επιτροπή δεν διαθέτει στην πραγματικότητα διεπαφή που να επιτρέπει αναζήτηση όρων με ταυτόχρονη πρόσβαση στις τρεις μεγαλύτερες βάσεις δεδομένων, καθώς και σε άλλες βάσεις (ορολογία ενιαίας θυρίδας), αλλά μόνο διεπαφή εσωτερική στην Επιτροπή. Ενώ ένας ενιαίος μηχανισμός πρόσβασης αυτού του τύπου θα μπορούσε να γίνει ευρύτερα διαθέσιμος και

πληρέστερος, συνιστά μόνο μερική λύση στα προβλήματα εναρμόνισης της ορολογίας μεταξύ των οργάνων και στην εξάλειψη τόσο του παράλληλου περιεχομένου των δεδομένων, όσο και των πλεοναζόντων ανθρωπίνων και χρηματοδοτικών πόρων που χρησιμοποιούνται. Η μελέτη σκοπιμότητας για τη δημιουργία μιας διοργανικής βάσης δεδομένων που προτάθηκε από τη διοργανική επιτροπή για τη μετάφραση κατέληξε στο συμπέρασμα ότι μόνο μια διοργανική βάση μπορεί πραγματικά να προσφέρει λύση στο πρόβλημα της επανάληψης του περιεχομένου και να επιτύχει τους κανονιστικούς στόχους που συνδέονται με την ορολογία.

Εις απάντηση στις συγκεκριμένες ερωτήσεις:

1. Το εν λόγω σχέδιο προορίζεται να αντικαταστήσει την σημερινή πολλαπλότητα των βάσεων δεδομένων με μια ενιαία, κεντρική και κοινής διαχείρισης βάση δεδομένων ορολογίας για την Κοινότητα. Με τον τρόπο αυτό προορίζεται να μειώσει τις σημερινές παράλληλες δομές και πόρους στα όργανα και έτσι αποφεύγεται η δημιουργία τέτοιων δομών στα μικρότερα όργανα καιπηρεσίες της Κοινότητας. Το σχέδιο έχει εγκριθεί από τη διοργανική επιτροπή για τη μετάφραση και επομένως απολαμβάνει τηςποστήριξης των μεταφραστικώνπηρεσιών όλων των οργάνων της Κοινότητας. Εντούτοις, καμία απόφαση δεν έχει ακόμη ληφθεί σχετικά με τη θέση και τη διαχείριση της σχεδιαζόμενης κοινής βάσης δεδομένων ορολογίας.

Η πρωτοβουλία συνάδει επομένως με την αποστολή του Μεταφραστικού Κέντρου, που καθορίζεται στον κανονισμό (ΕΚ) αριθ. 2610/95 του Συμβουλίου, της 30ης Οκτωβρίου 1995, για την τροποποίηση του κανονισμού (ΕΚ) αριθ. 2965/94 σχετικά με τη δημιουργία Μεταφραστικού Κέντρου των Οργάνων της Ευρωπαϊκής Ένωσης «για να ενισχύσει τη διοικητική συνεργασία μεταξύ των οργάνων και των οργανισμών της Ένωσης με σκοπό τον εξορθολογισμό των μεθόδων εργασίας και την γενική εξοικονόμηση πόρων με την αποφυγή της περιττής εργασίας και της δημιουργίας ακριβών παράλληλων δομών».

2. Η τεχνική εφαρμογή του προγράμματος θα αναληφθεί από διοργανική ομάδα καθοδήγησης που απαρτίζεται από εμπειρογνώμονες εκπροσώπους του Μεταφραστικού Κέντρου, του Ευρωπαϊκού Κοινοβουλίου, του Συμβουλίου, της Μεταφραστικής Υπηρεσίας της Επιτροπής και της Γενικής Διεύθυνσης Επιχειρήσεις. Η σύμβαση έχει ανατεθεί σε εταιρία με σημαντική πείρα στον τομέα της συγκρότησης βάσεων δεδομένων και η γλωσσική και ορολογική εμπειρογνωσία παρέχεται από δημόσιο ερευνητικό ινστιτούτο παγκοσμίου φήμης στον τομέα της γλωσσικής τεχνολογίας. Επιπλέον, το σχέδιο εποπτεύεται από ομάδα εμπειρογνωμόνων που αποτελείται από ειδικούς στον τομέα της ορολογίας και της πληροφορικής από κάθε ένα από τα όργανα της Κοινότητας, τις αποκεντρωμένεςπηρεσίες και τα κράτη μέλη.